SPRÁVA

z kontroly plnenia úloh z uznesení vlády SR splatných  v IV. štvrťroku 2002,          so zameraním na plnenie úloh vyplývajúcich z uznesenia vlády k Návrhu opatrení, ktoré stanovujú spôsob prístupu k informáciám v súlade s dokumentom AUDIT a so zákonom o slobodnom prístupe k informáciám 

	Vykonanie kontroly nadväzovalo na uznesenie vlády SR č. 1078/2000, ktorým vláda uložila vedúcemu Úradu vlády SR predkladať v súlade s kompetenciami na rokovanie vlády každoročne informáciu o plnení úloh súvisiacich so spôsobom prístupu k informáciám (Návrh opatrení) a so zákonom o slobode prístupu k informáciám. Úloha je obsiahnutá zároveň               v „Zameraní kontrolnej činnosti Úradu vlády SR na I. polrok 2003“, schváleného uznesením vlády SR č. 1379/2002.

	Cieľom kontroly bolo zistiť vecné a časové plnenie úloh vybraných uznesení vlády SR. Osobitne sa zamerať na dodržiavanie prijatých opatrení v nadväznosti na zákon o slobode           informácií. V prípade zistených nedostatkov zabezpečiť prijatie opatrení na ich odstránenie.

	Vybranými subjektmi kontroly z úrovne Úradu vlády SR (ÚV SR) bolo Ministerstvo práce, sociálnych vecí a rodiny SR (MPSVR SR), Ministerstvo zdravotníctva SR (MZ SR), Ministerstvo pôdohospodárstva SR (MP SR), Ministerstvo školstva SR (MŠ SR) a Ministerstvo výstavby a regionálneho rozvoja SR (MVRR SR). Uvedené ministerstvá boli požiadané o zabezpečenie externej spolupráce v zmysle § 14 ods. 1 zákona NR SR č. 10/1996 Z. z. o kontrole v štátnej správe v znení neskorších predpisov. Ostatných deväť ministerstiev bolo vedúcim Úradu vlády SR požiadaných  o predloženie záväzných informácií k predmetu kontroly.

	Vzhľadom na to, že kontrola tohto zamerania  bola už vykonaná ÚV SR v júli a decembri roku 2001, program kontroly bol zameraný najmä na plnenie a aktualizáciu Návrhu opatrení na uplatnenie zákona o slobodnom prístupe k informáciám za obdobie roku 2002 vo vybraných ministerstvách a nimi riadených rozpočtových a príspevkových organizáciách, vrátane kontroly funkčnosti systému vnútornej kontroly.

Súhrnné výsledky obsiahnuté v predloženej správe preukazujú, že ako v kontrolovaných ministerstvách, tak aj v ostatných ministerstvách podľa záväzných informácií sú v zásade vytvorené neobmedzujúce predpoklady pre poskytovanie žiadaných informácií v zmysle zákona o slobodnom prístupe k informáciám. Kontrolné zistenia sa týkali ojedinelých nedostatkov          v úplnosti vedenej evidencie žiadostí, neaktuálnosti informácií zverejňovaných na internetovej stránke, ako aj oneskorenej aktualizácie vnútorných predpisov nadväzne na aplikáciu zákona o slobodnom prístupe k informáciám.

I.	Stav plnenia úloh vyplývajúcich z uznesení vlády splatných                                 v IV.   štvrťroku 2002

Vláda v uzneseniach prijatých od 1. 1. 1995 do 31. 12. 2002 a splatných v kontrolovanom období (október – december 2002) uložila podpredsedom vlády, ministrom, predsedom ostatných ústredných orgánov štátnej správy  a  vedúcemu ÚV SR plniť 1085 termínovaných  úloh, z ktorých sa splnilo 998 úloh (92,0 %), 63 sa splnilo oneskorene (5,8 %) a 24 bolo nesplnených  (2,2 %).

Prehľad o stave plnenia uznesení vlády prijatých od 1. 1. 1995 do 31. 12. 2002 a splatných     v  IV. štvrťroku 2002, tvorí prílohu č. 1 tejto správy. Z prehľadu vyplýva, že na počte nesplnených úloh sa najviac podieľajú minister školstva (šesť nesplnených úloh), podpredseda vlády a minister financií (päť nesplnených úloh) a podpredseda vlády a minister spravodlivosti  (tri nesplnené úlohy). V prílohe č. 2 sú uvedené príčiny nesplnenia úloh z uznesení vlády vychádzajúce z podkladov jednotlivých ministerstiev.

Porovnanie súhrnných výsledkov súčasnej kontroly so stavom zisteným predchádzajúcou kontrolou v III.- IV. štvrťroku 1999, v rokoch 2000, 2001 a v I. – III. štvrťroku 2002, je uvedené v tabuľke č. 1. 

                     Tabuľka č. 1

Kontrolované
obdobie	Úlohy           
celkom	Termín.
úlohy
celkom	Z   t o h o	Netermínované úlohy	
			splatné v kontrolovanom  období	splatné v ďalšom období		
			celkom	splnené	oneskor.
splnené	nesplnené
		celkom
	z toho
splnené	
1. júl – 30. september 1999	4924	1897
(38,5 %)	956
	836
(87,4 %)	109
(11,4 %)	11
(1,2 %)	941	3027
(61,5%)	384
(12,7 %)	
1. okt. – 31. december 1999	5267	1994
(37,9 %)	1037	931
(89,8 %)	80
(7,7 %)	26
(2,5 %)	957	3273
(62,1%)	550
(16,8 %)	
1. január – 31. marec 2000	4953	1594
(32,2 %)	651	591
(90,8 %)	51
(7,8 %)	9
(1,4 %)	943	3359
(67,8 %)	440
(13,1 %)	
1. apríl – 30. jún 2000	5462	1800
(33 %)	838	754
(90 %)	69
(8,2 %)	15
(1,8 %)	962	3662
(67 %)	317
(8,7 %)	
1. júl – 30. september 2000 	5987	1997
(33,4 %)	648
	573
(88,4 %)	58
(9,0 %)	17
(2,6 %)	1349	3990
(66,6 %)	384
(9,6 %)	
1. okt. – 31. december 2000	7322
	2772
(37,9 %)	1345	1259
(93,6 %)	72
(5,3 %)	14
(1,1 %)	1427	4550
(62,1 %)	656
(14,4 %)	
1.  január – 31. marec 2001 
	7253	2547
(35,1 %)	1011	901
(89,1 %)	97
(9,6 %)	13
(1,3 %)	1536	4706
(64,9 %)	618
(13,1 %)	
1. apríl – 30. jún 2001 
	7313	2463
(33,7 %)	1129	1004
(88,9 %)	110
(9,8 %)	15
(1,3 %)	1334	4850
(66,3 %)	591
(12,2 %)	
1. júl – 30. september 2001	7294
	2172
(29,8 %)	812	710
(87,5 %)	83
(10,2 %)	19
(2,3 %)	1360	5122
(70,2 %)	673
(13,1%)	
1. okt. – 31. december 2001	7605	2326
(30,6 %)	1065	939
(88,2 %)	98
(9,2 %)	28
(2,6 %)	1261	5279
(69,4 %)	796
(15,1 %)	
1.  január – 31. marec 2002	7086	2083
(29,4 %)	729	620
(85,0 %)	93
(12,8 %)	16
(2,2 %)	1354	5003
(70,6 %)	483
(9,7 %)	
1. apríl – 30. jún 2002	7750	2165
(27,9 %)	933	812
(87,0 %)	105
(11,3 %)	16
(1,7 %)	1232	5585
(72,1 %)	612
(10,9 %)	
1. júl – 30. september 2002	7859	2047
(26,0 %)	636
	526
(82,7 %)	89
(14,0 %)	21
(3,3 %)	1411	5812
(74,0 %)	888
(15,3 %)	
1. okt. – 31. december 2002	8009	2415
(30,2 %)	1085	998
(92,0 %)	63
(5,8 %)	24
(2,2 %)	1330	5594
(69,8 %)	562
(10,0 %)	

	Z porovnania s výsledkami kontroly za obdobie júl – september 2002 vyplýva, že v tomto kontrolovanom období sa zvýšil počet uložených úloh o 150, t. j. o 1,9 % a  počet termínovaných úloh sa zvýšil o 368, t. j. o 18,0  %. Podiel netermínovaných úloh predstavuje 69,8 % všetkých úloh, čo oproti predchádzajúcim dvom štvrťrokom predstavuje žiaduci trend smerom k ich zníženiu.

Porovnanie počtu predložených termínovaných a netermínovaných úloh do návrhov uznesení vlády  v IV. štvrťroku 2002 podľa jednotlivých predkladateľov tvorí prílohu č. 3. Z prílohy vyplýva, že viac návrhov netermínovaných úloh, ako termínovaných predložil  najmä podpredseda vlády a minister hospodárstva a pre správu a privatizáciu národného majetku             a minister pôdohospodárstva.

II.	Stav plnenia úloh vyplývajúcich z uznesenia vlády v nadväznosti                       na dodržiavanie zákona o slobodnom prístupe k informáciám 

Uznesením č. 1078/2000 zo dňa 20. 12. 2000 vláda SR schválila Návrh opatrení, ktoré stanovujú spôsob prístupu k informáciám v súlade s dokumentom AUDIT a so zákonom o slobodnom prístupe k informáciám. Uložila ním ministrom, predsedom ostatných ústredných orgánov štátnej správy, prednostom KÚ a OÚ upraviť organizačné poriadky, pracovné poriadky alebo iné vnútorné predpisy v zmysle citovaného zákona a zabezpečiť plnenie týchto úloh v nimi zriadených rozpočtových a príspevkových organizáciách a v nimi riadených orgánoch miestnej štátnej správy. Vedúcemu Úradu vlády SR uložila vykonávať kontrolu plnenia úloh vyplývajúcich z tohto uznesenia a informovať o výsledku vládu.

Predmetom kontroly plnenia úloh vyplývajúcich z uznesenia vlády SR č. 1078/2000         vo vybraných ministerstvách bolo:

1.  	Plnenie a aktualizácia Návrhu opatrení schválených vládou v časti A. citovaného uznesenia č. 1078/2000, prijatých v nadväznosti na zákon o slobodnom prístupe k informáciám 
 
Z hľadiska kontroly vecného obsahu prijatých 24 opatrení boli tieto rozvrhnuté do nasledovných oblastí:

A - 	povinnosti kontrolovaných ministerstiev zverejňovať všetky informácie, u ktorých zákon nevylučuje verejnú prístupnosť (opatrenie č. 1, 2, 3, 4, 20 a 21),

B -  	organizačné, materiálne a finančné zabezpečenie poskytovania informácií a uloženia spisov  (opatrenie č. 5, 8, 9 a 10),

C -  	evidencia a vybavovanie žiadostí o poskytnutie informácií (opatrenie č. 6, 7, 11, 14, 15, 16, 17, 18, 19 a 22),

D - 	ostatné opatrenia – úhrada nákladov (opatrenie č. 12 a 13), porušenie povinnosti ustanovenej zákonom (opatrenie č. 23), úprava organizačných, spisových a skartačných poriadkov (opatrenie č. 24) a kontrola plnenia opatrení.

Kontrolou vecného a časového plnenia opatrení sa zistilo:

A - povinnosti kontrolovaných ministerstiev zverejňovať všetky informácie, u ktorých zákon nevylučuje verejnú prístupnosť 

	V uvedenej oblasti z priamo kontrolovaných piatich subjektov sa zistili nedostatky v MVRR SR, ktoré za uplynulé dvojročné obdobie nebolo predmetom kontroly zo strany        ÚV SR. Tieto súviseli                           

  	s neaktualizáciou  informácií na internetovej stránke  ani v mesačných intervaloch, keď napr. ešte dňa      21. 2. 2003 uvádzalo na internete  neplatný Organizačný poriadok, ďalej boli uvádzané organizácie už nepatriace do pôsobnosti ministerstva - Ústav vzdelávania a služieb (zrušený už 31. 5. 2002), Technický a skúšobný ústav stavebný (od 4. 11. 2002) preregistrovaný na samostatnú neziskovú organizáciu (opatrenie č. 3).

Podľa záväzných informácií z deviatich ministerstiev sú úlohy v časti A opatrení plnené okrem MS SR a MSPNM SR, od ktorých predložená informácia neobsahuje požadované vecné vyhodnotenie opatrení.

B  - organizačné, materiálne a finančné  zabezpečenie poskytovania informácií a uloženia spisov

	Z výsledkov priamej kontroly, ako aj zo záväzných informácií vyplýva splnenie tejto skupiny opatrení takmer vo všetkých ministerstvách, t. j. boli vytvorené organizačné, materiálne, personálne a finančné podmienky poskytovania informácií a uloženia spisov, resp. súvisiace zmeny boli zapracované v dotknutých interných normách. Nedostatok sa zistil, napr.:

	MVRR SR v rozpore s internou Smernicou  č. 8/2000 o slobodnom prístupe k informáciám má uložené neúplné spisy o poskytnutí informácie, keď v spise  č. 103 chýba písomné vybavenie odpovede, v spise          č. 150 chýba doklad o oznámení vybavenia, v spise  č. 158 chýba e-mail žiadateľa, v spise č. 99 doklad o čiastočnom postúpení žiadosti MDPT SR (opatrenie č. 8).

C  - evidencia a vybavovanie žiadostí o poskytnutie informácií 

	Súhrnné údaje za všetky ministerstvá sú zostavené do tabuľkového prehľadu o vybavovaní a lehotách žiadostí v  roku 2002 a tvoria prílohu č.4 správy.

	Z údajov vyplýva, že podstatná časť 9 693 (91,0%) žiadostí bola vybavená v riadnej      10-dňovej lehote, iba 244 (2,3%) žiadostí z celkového počtu 10 657 žiadostí bola vybavená v predĺženej 20-dňovej lehote. Počet vydaných rozhodnutí o nevybavení žiadosti s udaním dôvodu bol 256 (2,4%), 292 žiadostí bolo vrátených na doplnenie (2,7%) a 635 žiadostí (6,0%) sa odstúpilo kompetentnej povinnej osobe na vybavenie. Podstatný nárast predstavuje                 e-mailová forma predkladania žiadosti (55,9%). Medziročný (2001/2002) vývoj v evidencii          a vybavovaní žiadostí poskytuje nasledujúce porovnanie, z ktorého vyplýva celkový nárast žiadostí o 2 772 (35,1%), pri súčasnom skvalitnení vybavovania žiadostí v 20-dňovej lehote, znížení počtu vydaných rozhodnutí o nevyhovení, ako aj relatívnom poklese odstupovania žiadostí na ich doplnenie, resp. ich postúpenie na vybavenie inému subjektu.

	Počet
žiadostí
(spolu)	Lehoty na vybavenie	Vydanie
rozhodnutia
§ 18 ods. 2	Doplnenie
žiadosti
§ 14 ods. 3	Postúpenie
žiadosti
§ 15 ods. 1	e-mail	Pošta
fax	Telefonicky
osobne	
Rok		§17,ods. 1
(10 dní)	§ 17 ods. 2
(20 dní)							
2001	7 885	7 320	 150	275	260	566	3 969	1 914	2 002	
2002	10 657	9 693	244	256	292	635	5 959	1 699 	2 906	
+  
-   	+ 2 772	+ 2 373 	+ 94	- 19	+ 32	+ 69	+ 1 990	- 215	+ 904	

	Kontrolou subjektov v oblasti vedenia evidencie žiadostí a ich vybavovania bol väčšinou preukázaný ich súlad so zákonom, resp. s „Návrhom opatrení“. Nedostatky vo vedení evidencie a vybavovaní žiadostí boli zistené v:

	MZ SR – podľa údajov v evidencii žiadostí obdržalo od MF SR dňa 18. 10. 2002 žiadosť o informáciu        č. 068-336, ktorá bola vybavená až 19. 11. 2002 (po 32 dňoch). Žiadosť č. 0623-345 obdržaná dňa          29. 10. 2002 bola vybavená dňa 20. 11. 2002 po 22 dňoch  (§ 17 ods. 2, 3, opatrenie č. 7). V centrálnej evidencii nie je vedené podanie opravného prostriedku (§ 20 písm. d/, opatrenie č. 7).

	MVRR SR – v evidencii  žiadostí č. 150, 152, 158, 170 a 175 nie je uvedený dátum jej podania (§ 20      písm. a/), všetkým žiadostiam chýba spôsob sprístupnenia (§ 20 písm. b/), žiadostiam č. 101, 118, 153, 168 chýba forma vybavenia, u žiadostí č. 142, 143, 144, 156, 170, 172 nie je uvedený spôsob vybavenia, u opravného prostriedku č. 151 nie je uvedený výsledok vybavenia (§ 20 písm. c/) a u žiadostí č. 22, 27, 28 nie je uvedený dátum ich čiastočného postúpenia (§ 20 písm. c/ – opatrenie č. 7). V odpovedi u žiadosti – spis č. 139/2002 nie sú uvedené dôvody obmedzenia prístupu k informáciám (§ 8 až 13 zákona, § 42 a zákona, opatrenie č. 17 a 19), v detto spise chýba Rozhodnutie  o odmietnutí poskytnúť informáciu (§ 18 ods. 2 zákona, opatrenie č. 22). Autor žiadosti č. 139/2002 požaduje uplatnenie § 42 a ods. 1 zákona             č. 372/1990 Zb. o priestupkoch voči riaditeľovi odboru kontroly za postup pri riešení žiadosti. Prípad je v kompetencii vedúceho služobného úradu a nebol do ukončenia kontroly uzatvorený.

D  - ostatné opatrenia – na aplikáciu zákona o slobodnom prístupe k informáciám 

	Kontrolované ministerstvá pri poskytovaní informácií žiadateľom postupujú podľa sadzobníka úhrad sprístupneného na verejnom mieste a internete. Spoplatnenie informácií podľa sadzobníkov v roku 2002 predstavovalo v MŠ SR sumu 325,-  Sk v jednom prípade, v MP  SR 237,- Sk za tri prípady a v MVRR SR sumu 470,30 Sk v jednom prípade.

	Podľa záväzných informácií predstavovala úhrada nákladov podľa sadzobníkov     v MDPT SR sumu 63,60 Sk za jeden prípad a v MŽP SR 1 956,60 Sk za šesť prípadov. Ostatné ministerstvá nevykázali žiadne spoplatnenie informácií v roku 2002, t. z., že systém úhrady nákladov súvisiacich s poskytnutím informácií nepredstavuje obmedzujúci prvok v aplikácii zákona o slobode informácií (§ 21 zákona, opatrenie č. 12 a 13), pričom sa intenzívne v zmysle cit. ustanovenia využíva možnosť odpustiť zaplatenie úhrady.

	Obsahom opatrenia č. 21 je povinnosť poskytovať informácie aj z neukončeného správneho konania. Kontrolované ministerstvá nemali v roku 2002 evidovaný prípad požadovania informácií z neukončeného, resp. prebiehajúceho správneho konania. Ostatných deväť ministerstiev v  záväznej informácii zhodne deklarovalo poskytovanie informácií aj z neukončeného správneho konania, resp. dodržiavanie zákonných obmedzení v informáciách. Taktiež opatrenie č. 23 – vedomé sprístupnenie nepravdivej alebo neúplnej informácie nebolo   zo strany ministerstiev zaznamenané.
	
	Opatrením č. 25 sa ukladá ÚV SR vykonávať kontrolu plnenia „Návrhu opatrení“ a dodržiavania zákona. Prvú kontrolu vykonal ÚV SR v čase 8. 6. – 2. 7. 2001 v deviatich ministerstvách za obdobie I. polroku 2001, druhú kontrolu v čase 5. 12. – 28. 12. 2001 vo vybraných štyroch ministerstvách za rok 2001. Výsledné materiály z kontrolných akcií boli spracované vo forme správy, resp. informácie a predložené vláde. V súčasnosti bola vykonaná nadväzne na úlohu B.3. uznesenia vlády SR č. 1078/2000 tretia kontrola za obdobie od 1. 1. do 31. 12. 2002, ktorej súčasťou bola následná kontrola opatrení na odstránenie zistených nedostatkov v MŠ SR, MZ SR a MP SR, t. j. v  subjektoch, v ktorých boli v júli 2001 kontrolou zistené nedostatky. Uvedené ministerstvá všetky prijaté opatrenia  splnili.

	Nadväzne na súhrnné výsledky z doteraz vykonaných kontrolných akcií zameraných na dodržiavanie zákona o slobodnom prístupe k informáciám a súvisiacich uznesení vlády, ktoré realizoval ÚV SR v súčinnosti s príslušnými ministerstvami, odporúčame do návrhu uznesenia úlohu C.2., podľa ktorej bude pravidelné vykonávanie kontroly plnenia a aktualizácie Návrhu opatrení schválených uznesením vlády SR č. 1078/2000 v pôsobnosti ministerstiev, ostatných ústredných orgánov štátnej správy a krajských úradov. Úlohy B.1., B.2., B.3. uvedeného uznesenia vlády mali termín splatnosti do 31. 12. 2000 a ich plnenie už bolo vyhodnotené v prechádzajúcich kontrolách, o čom bola vláda priebežne informovaná. Preto sa odporúča, aby predmetom kontroly podľa bodu C.2. návrhu tohto uznesenia bolo plnenie a aktualizácia „Návrhu opatrení“ schválených vládou.

	Súčasťou kontroly bola aj funkčnosť systému vnútornej kontroly vo vzťahu k dodržiavaniu zákona o slobodnom prístupe k informáciám. V hodnotenom období roku 2002 malo päť vybraných ministerstiev v zameraní kontrolnej činnosti obsiahnutú kontrolu dodržiavania zákona  o slobode informácií, ktorú v rôznom rozsahu vykonávali väčšinou útvary kontroly.

-	MPSVR SR -  vykonalo kontrolu v piatich subjektoch (Krajský úrad práce Banská Bystrica a Žilina, Okresný úrad práce Zvolen, , Lučenec a Poprad), pričom výsledný materiál z predmetných kontrol bol “Záznam o kontrole“, keď porušenie zákona sa nezistilo.
 
-	MP SR –  kontrolu uvedeného zamerania vykonalo v desiatich subjektoch vrátane riadených RO a PO        a  výsledkom kontroly bolo deväť záznamov. V jednom prípade bol z kontroly v Regionálnom odbore MP SR v Bratislave vypracovaný protokol, keď sa zistilo porušenie §§ 2, 5, 6, 8 – 11 a 20 zákona.

-	MŠ SR – kontrolu plnenia úloh súvisiacich s uplatňovaním infozákona vykonával osobný úrad bez písomného vyhotovenia záznamov z kontrol (okrem zápisu č. 7/2002 z 29. 4. 2002), pričom nezistil porušenie zákona.  Odbor kontroly nevykonal kontrolu uvedeného zamerania.

-		MZ SR – správu o aplikácii infozákona, o plnení a aktualizácii opatrení, organizačných a ďalších poriadkov na vlastné podmienky predkladali RO, PO osobnému úradu ministerstva. Odbor kontroly nevykonal kontrolu uvedeného zamerania. Kontrolou  vykonanou v Štátnom ústave pre kontrolu liečiv Bratislava, kontrolná skupina pozostávajúca zo zamestnancov ÚV SR a MZ SR zistila v sledovanom období roku 2002 porušenie § 5 ods. 1 a/ a e/ zákona.

-	MVRR SR – v čase 25. 2. – 13. 3. 2002 vykonal odbor kontroly v oddelení pre komunikáciu s verejnosťou kontrolu zákona o slobode informácií za obdobie roku 2001, pričom neboli zistené nedostatky. Za obdobie roku 2002 kontrola vykonaná nebola.

Záväzné informácie od deviatich ministerstiev neobsahovali údaje o vykonaných kontrolách dodržiavania zákona o slobodnom prístupe k informáciám. 

Z prijatých uznesení vlády nadväzne na zákon o slobodnom prístupe k informáciám, ako aj zo samotného zákona, nevyplynula nutnosť pravidelnej kontroly jeho dodržiavania pre ministerstvá a ostatné ústredné a miestne orgány štátnej správy. Gestorsky za uvedené štátne orgány vykonával predmetnú kontroly ÚV SR v súčinnosti s ministerstvami. S cieľom dosiahnuť zlepšenie aplikácie zákona, a tým aj kvalitnejší servis poskytovania informácií, odporúčame do uznesenia vlády úlohu C.2., realizáciou, ktorej sa zabezpečí zvýšenie účinnosti systému vnútornej kontroly v uvedených štátnych orgánoch.

2.  	Aktualizácia organizačných a pracovných poriadkov a iných vnútorných predpisov v zmysle zákona o slobode informácií (úloha B.2. uznesenia vlády SR č. 1078/2000)

	Úloha uznesenia vlády bola predmetom kontrolných akcií vykonaných ÚV SR v júli a decembri roku 2001. Výsledky oboch kontrol preukázali splnenie uloženej úlohy. Cieľom kontroly tejto úlohy bola aktualizácia vnútroorganizačných riadiacich  aktov v roku 2002 v nadväznosti na zákon o slobode informácií v kontrolovaných piatich ministerstvách s nasledovným výsledkom:

-	MŠ SR – upravilo organizačnú štruktúru príkazom ministra č. 4/2002 zo dňa 21. 3. 2002 a č. 22/2002 zo dňa 30. 10. 2002. Uvedenými príkazmi bolo presunuté pracovisko pre komunikáciu s verejnosťou z personálneho a organizačného odboru do tlačového oddelenia kancelárie ministra s nezmenenou náplňou činnosti.

-	MZ SR – novelizovalo Organizačný poriadok oneskorene s účinnosťou od 21. 2. 2001, Registratúrny poriadok s účinnosťou od 1. 1. 2002, t. j. s ročným oneskorením. Pracovný poriadok z roku 1998 nenovelizovalo vzhľadom na pripravovaný zákon o štátnej službe,  účinný od 1. 4. 2002.

-	MPSVR SR – v roku 2002 malo platný Organizačný poriadok účinný od 1. 3. 2001 obsahujúci agendu poskytovania informácií, a tiež dodatkom upravený Spisový poriadok. Pracovný poriadok pôvodný i v roku 2002 novelizovaný, neobsahoval povinnosti zamestnancov poskytovať služby podľa zákona o slobode informácií. 

-	MVRR SR – malo vypracované nové vnútorné predpisy (Organizačný poriadok, Pracovný poriadok, Registratúrny poriadok) s účinnosťou od 1. 1. 2001 v nadväznosti na zákon o slobode informácií. Neskoršie zmeny v ich novelách sa netýkali uvedeného zákona. 

-	MP SR – vnútorné predpisy malo účinné v priebehu roku 2001. V roku 2002 nevykonalo žiadnu aktualizáciu. 

	Záväzné informácie deviatich ministerstiev obsahujú konštatovanie úprav organizačných poriadkov k 31. 12. 2001, resp. vypracovanie Smerníc pre poskytovanie informácií, avšak ich eventuálnu aktualizáciu v zmysle písomného vyžiadania neuvádzajú.

*	*	*

Zo súhrnných výsledkov kontroly vyplýva, že:

- 	z 1085 termínovaných úloh, splatných v kontrolovanom období, sa 24 úloh nesplnilo           (2,2 %). Podiel netermínovaných úloh predstavuje 69,8 % všetkých úloh. Do návrhov uznesení vlády viac netermínovaných úloh ako termínovaných úloh predložil najmä podpredseda vlády a minister hospodárstva a pre správu a privatizáciu národného majetku, minister pôdohospodárstva,

-	v kontrolovaných ministerstvách sú v zásade vytvorené potrebné predpoklady pre poskytovanie informácií podľa zákona o slobodnom prístupe k informáciám. Zistenia sa týkali ojedinelých nedostatkov, v úplnosti  vedenej evidencie žiadostí, neaktuálnosti  informácií zverejňovaných na internetovej stránke, ako aj oneskorenej aktualizácie vnútorných predpisov nadväzne na aplikáciu zákona, 

-	vývoj  počtu žiadostí o poskytnutie informácií má vzrastajúci trend, keď v roku 2002 bolo podaných 10 657 žiadostí, t. j.  o 2 772 (35,1%) viac oproti predchádzajúcemu obdobiu. V zákonnej 10-dňovej lehote bolo vybavených celkom 9 693 (91,0%) žiadostí. Medziročný nárast žiadostí o 2 772 (35,1%) sa realizoval pri súčasnom skvalitnení ich vybavovania v 20-dňovej lehote, znížení  vydaných rozhodnutí o nevyhovení a relatívnom poklese odstupovania žiadostí na doplnenie, resp. ich postúpenie na vybavenie inému subjektu, 

-	spoplatnenie informácií podľa platných sadzobníkov ministerstiev sa vykonáva                  po prekročení rôzne stanoveného limitu (30,- 50,- 200,- Sk). Úhrnom za všetky ministerstvá bolo v roku 2002 spoplatnených 12 žiadostí v sume celkom 3 052,50,- Sk, z čoho vyplýva, že systém úhrady nákladov nepredstavuje obmedzujúci prvok v aplikácii zákona o slobode informácií,

-	s cieľom dosiahnuť zlepšenie aplikácie zákona o slobodnom prístupe k informáciám, a tým aj kvalitnejšie poskytovanie informácií, odporúčame do uznesenia vlády úlohu vykonávať pravidelnú kontrolu podľa úlohy C.2., ktorej realizáciou sa zabezpečí zvýšenie účinnosti systému vnútornej kontroly v štátnych orgánoch.

	Protokoly a záznamy, z ktorých vychádza správa, boli prerokované v súlade so zákonom NR SR č. 10/1996 Z. z. o kontrole v štátnej správe so zodpovednými zamestnancami kontrolných subjektov a v prípade zistených nedostatkov im bolo uložené prijať opatrenia na ich odstránenie. Záväzné informácie, tvoriace ďalší podklad, boli podpísané ministrami, okrem MS SR, za ktoré podpisoval hovorca a MK SR, za ktoré podpísal zástupca vedúceho služobného úradu.

Bratislava    marec 2003